**Милесова градина** е уметнички музеј и градина на скулптури, сместен на островот Лидинге во Стокхолм, Шведска. Се наоѓа на просторот на некогашниот дом на вајарот Карл Милес (1875–1955) и неговата сопруга, уметничката Олга Милес (1874–1967). Милесовата градина се состои од три главни дела: некогашниот дом на уметникот, уметничката галерија и парк на скулптури. На површина од 2 ха, на три тераси приспособени на теренот, се наоѓаат околу 200 фигури, меѓу кои има и 10 фонтани.

Историја
--------

Во 1906 година, уметничкиот пар Карл и Олга Милес ја купиле парцела во Лидинг. Куќата ја проектирал архитектот Карл М. Бенгтсон (1878-1935) и свечено била отворена во 1908 година. Подоцнежните реновирања и доградби биле работени во соработка со милесовиот брат архитектот Еверт Милес (1885-1960). Планирале да изградат дом поврзан со уметноста. Во Милесовата градина воглавно се дела на Карл Милес. На влезот на средната тераса се наоѓа скулптурна градина и уште една вајарска работилница, Мало ателје. Ова било примарното живеалиште на Карл и Олга Милес до 1931 година. Во 1936 година Милесовата градина била трансформирана во фондација која била поклонена на шведскиот народ.

Капелата во шумата била додадена кон крајот на 1940-те и е место каде што биле погребани Карл и Олга Милес. На почетокот на 1950-те, се градрла куќата на Ана според цртежите на Еверт Милес. Куќата била наменета за секретарката на Милес, Ана Хедмарк (1899-1993), која во 1950 година го зазела местото на домаќинка и кустос во Милесовата градина. Таму живеела до 1986 година.

Најновата зграда е уметничката сала, која се наоѓа до едната страна од долната тераса. Уметничката сала ја дизајнирал архитектот Јохан Селсинг, а свечено била отворена во октомври 1999 година.

Милесовата градина во популарната култура
-----------------------------------------

Милесоват градина е место на воведната сцена на познатиот научно-фантастичен роман на Пол Андерсон, *Тау Зеро,* а опишани се неколку дела од градината на скулптури.

Галерија
--------

* Европа и бикот*Европа и бикот*
* Ангелите свират музика*Ангелите свират музика*
* Индијанец со кану*Индијанец со кану*
* Човекот и Пегаз*Човекот и Пегаз*
* Божја рака*Божја рака*
* Лос*Лос*
* Момчињата со делфини*Момчињата со делфини*
* Јона и китот*Јона и китот*

### Згради во Милесовата градина

* Шумска капелаШумска капела
* Куќата на АнаКуќата на Ана
* Уметничка салаУметничка сала
* Пуштете ми да работам додека блеска денот*Пуштете ми да работам додека блеска денот*

### Ентериер

* Милесовата античка колекцијаМилесовата античка колекција
* ЕнтериерЕнтериер
* Дневна соба во Анината куќаДневна соба во Анината куќа
* КујнаКујна

*

Наводи
------

1. ↑  Bergström, Anders; Nolin, Catharina (2004). *Millesgården : arkitektur & trädgård* (Swedish). Stockholm: Atlantis. ISBN 91-7486-799-7.CS1-одржување: непрепознаен јазик (link)
2. ↑  „Olga Milles". *Svenskt biografiskt lexikon*. Посетено на September 1, 2019.
3. ↑  „Bengtson, Karl (1878 - 1935)". *KulturNav*. Посетено на September 1, 2019.
4. ↑  „Milles, Evert (1885 - 1960)". *KulturNav*. Архивирано од изворникот на 2014-02-02. Посетено на September 1, 2019.CS1-одржување: бот: непознат статус на изворната URL (link)
5. ↑  „Millesgården". *Visit Stockholm AB*. Посетено на September 1, 2019.
6. ↑  Anderson, Poul *Tau Zero*, Doubleday, 1970, p.1

Други извори
------------

* Андерс Бергстром (2004) *Милесгарден - Архитектура и Троица* (Стокхолм: Атлантис)ISBN 91-7486-799-7

Надворешни врски
----------------

* Веб-страница Millesgården (на англиски и шведски)